《宿净慈寺》
清代·曹应枢

返照入林扉，小憩前山寺。岩际生佛光，竹间闻猿唳。

静卧松林风，悠然会琴意。残经白马来，漶灭数行字。

优钵散幽芳，伽陵发清吹。夜色澹无影，四山惟月气。

道心苦未深，时与白云生。虚光盈吾襟，了了此初地。

明朝下山去，境过情无异。

作者简介：曹应枢，字秋槎，号尊生，瑞安人。嘉庆己卯举人。有《梅雪堂诗集》。